當一隻動物持續噉接觸到一件犒賞，NAc 同 DS 之間會產生一個訊號迴圈，令到 NAc 能夠喺件犒賞唔實際存在嘅情境下啟動 DS 嘅反應，簡單講即係話 DS 令個人能夠喺接觸過件犒賞幾次之後，就開始能夠靠喺腦海入面憑空想像件犒賞嚟引起身體嘅「搵犒賞」反應，即係例如一個人，佢食過一味好食嘅餸菜食過幾次，跟住佢變到一諗起味餸菜就開胃，並且因此而會主動噉去搵味餸菜嚟食。